作者：吴文英
词牌/韵律：霜叶飞

paragraphs: 断烟离绪。
关心事，斜阳红隐霜树。
半壶秋水荐黄花，香西风雨。
纵玉勒、轻飞迅羽。
凄凉谁吊荒台古。
记醉蹋南屏，彩扇咽、寒蝉倦梦，不知蛮素。
聊对旧节传杯，尘笺蠹管，断阕经岁慵赋。
小蟾斜影转东篱，夜冷残蛩语。
早白发、缘愁万缕。
惊飙从卷乌纱去。
漫细将、茱萸看，但约明年，翠微高处。

标签：宋词三百首